b'\n_START_ARTICLE_\n\xc4\x8cezatlantski predor\n_START_PARAGRAPH_\n\xc4\x8cezatlantski predor je predlagani \xc5\xbeelezni\xc5\xa1ki predor prek Atlantskega oceana med Severno Ameriko in Evropo. Uporabljal bi se za prevoz potnikov in tovora. Sodobni vlaki naj bi potovali s hitrostjo 500 do 8000 km/h. - za doseg zgornje meje bi moral biti v predoru vakuum. Po ve\xc4\x8dini osnutkov bi potekal med Londonom in New Yorkom._NEWLINE_Prednosti pred reaktivnimi letali so ve\xc4\x8dja hitrost in manj\xc5\xa1i ekolo\xc5\xa1ki odtis - namesto fosilnih goriv bi uporabljali cenej\xc5\xa1o elektriko. Cena izgradje s trenutno dostopno tehnologijo je ocenjena na 88 do 175 milijard USD, poleg astronomske cene bi bilo potrebno re\xc5\xa1iti tudi veliko tehni\xc4\x8dnih te\xc5\xbeav. Obstaja ve\xc4\x8d predlogov: plavajo\xc4\x8di predor, predor pod morskih dnom ali pa kombinacija obeh._NEWLINE_Eden izmed predlogov bi uporabljal t. i. Vactrain - maglev vlake, ki bi vozili v vakuumu in bi dosegli hitrosti do 8000 km/h. Ob taki hitrosti bi vlak prepotoval razdaljo med celinama v manj kot eni uri.'